**Saksframlegg og innstillinger til Engerdal fjellstyres møte 17.09.18.**

|  |  |  |
| --- | --- | --- |
| **Sak 69.18** | **Ark 012.1** |  |
| **Godkjenning av innkalling og møtereferat fra møte den 07.09.18.** |

|  |  |  |
| --- | --- | --- |
| **Sak 68.18** | **Ark**  | ***Saksbeh.: OOps*** |
| **Søknad om fritak fra krav om antall innenbygdsboende på jaktlaget Galtåsen Nord.** |

**Saksdokumenter vedlagt:**

* Legeerklæring (dersom slik framlegges) ettersendes. **Undratt offentlighet.**

**Bakgrunn.**

Fjellstyret behandlet på møte den 7 september 2018 søknad fra jaktlaget Galtåsen Nord v/Knut Kolbu om fritak fra krav som følger av «Generelle bestemmelser vedrørende elg- og hjortejakt i statsallmenning» om at innenbygds jaktlaget må ha over 50% av medlemmene som er innenbygds (bestemmelsenes pkt 2a).

Begrunnelsen for søknaden var medisinske årsaker. Legeerklæring var ikke vedlagt søknaden. Fjellstyret fattet følgende vedtak:

*Saken utsettes. Fjellstyret forutsetter at det innen 15. september 2018 framlegges legeattest for det forholdet som har utløst søknaden. Fjellstyret tar sikte på å behandle saken på nytt i ekstraordinært fjellstyremøte i uke 38.*

Saken legges derfor fram for styret for ny behandling.